Ρίτα Όρα

Η **Ρίτα Σαχατσίου** (αλβανικά: *Rita Sahatçiu*, 26 Νοεμβρίου 1990, Κόσοβο), ευρύτερα γνωστή και ως **Ρίτα Όρα**, είναι Αγγλίδα τραγουδίστρια και τραγουδοποιός. Το πρώτο της studio album, με τίτλο "Ορα" κυκλοφόρησε το 2012 και έγινε no1 σε όλο το Ηνωμένο Βασίλειο. Το συγκεκριμένο άλμπουμ περιείχε τα singles "R.I.P." και "How We Do (Party)". Η Όρα πήρε τον τίτλο της καλλιτέχνιδας όπου όλα της τα τραγούδια ήταν no1 στα Αμερικανικά charts για το 2012. Το πρώτο της single απο το δεύτερο άλμπουμ της "I Will Never Let You Down" κατέκτησε την τέταρτη θέση στα Αμερικανικά charts το 2014 καθώς επίσης, την ίδια χρονιά, η Όρα συνεργάστηκε με την Ίγκι Αζάλια για το τραγούδι "Black Widow", το οποίο γνώρισε τεράστια επιτυχία, φτάνοντας την τρίτη θέση στα  Αμερικανικά charts εκείνης της χρονιάς. 

Το 2015, έγινε coach στο Βρετανικό "The Voice" ενώ αργότερα, την ίδια χρόνια, έγινε και κριτής στο Βρετανικό X Factor. Το 2017 παρουσίασε το American's Next Top Model αντικαθιστώντας την επί πολλά χρόνια παρουσιάστρια και δημιουργό του show Τάιρα Μπανκς. Τον Ιανουάριο του 2020 συμμετείχε στην κριτική επιτροπή του The Masked Singer του Ηνωμένου Βασιλείου το οποίο είχε μεγάλη επιτυχία στη χώρα. Τον Δεκέμβριο του ίδιου έτος ανακοινώθηκε ότι η Όρα θα είναι κριτής στην επερχόμενη σεζόν του The Voice της Αυστραλίας, η οποία ξεκίνησε να προβάλλεται τον Ιούλιο του 2021.

## Βιογραφία
Γεννήθηκε στις 26 Νοεμβρίου 1990 στην Πρίστινα του Κοσσυφοπεδίου απο Αλβανούς-Κοσοβάρους γονείς. Η μητέρα της, Βέρα Σαχατσίου Μπαϊρακτάρι (Vera Sahatçiu Bajraktari) είναι Αλβανίδα Ψυχίατρος, ενώ ο πατέρας της, Μπεσνίκ Σαχατσίου (Besnik Sahatçiu) είναι Κοσοβάρος Οικονομολόγος & ιδιοκτήτης μιάς παμπ. Η μητέρα της, είναι Καθολική στην θρησκεία, ενώ ο πατέρας της, Μουσουλμάνος. Η Όρα έχει άλλα δύο αδέρφια. Μια μεγαλύτερη αδερφή, την Έλενα (Elena) και έναν μικρότερο αδερφό, τον Ντον (Don). Το όνομα της, είναι εμπνευσμένο απο την ηθοποιό Ρίτα Χέιγουορθ, η οποία ήταν η αγαπημένη ηθοποιός του παππού της, Μπεσίμ Σαχατσίου (Besim Sahatçiu) ο οποίος ήταν σκηνοθέτης. Γεννήθηκε ως Rita Sahatçiu (Ρίτα Σαχατσίου), που το επώνυμο της σημαίνει "Ωρολογοποιός" στα Τουρκικά. Αργότερα, ο πατέρας της, αποφάσισε να την φωνάζει Όρα, που στα αλβανικά σημαίνει το ίδιο, απλά γιατί έτσι θα ήταν πιο εύκολο να το προφέρουν οι άλλοι. 

Το 1991, σε ηλικία μόλις ενός έτους, μετακόμισε με την οικογένεια της, στο Λονδίνο του Ηνωμένου Βασιλείου. Μεγάλωσε στις γειτονιές της λεωφόρου Πορτομπέλο, στο Δυτικό Λονδίνο και φοίτησε αρχικά στο δημοτικό σχολείο St Matthias CE Primary School, ενώ αργότερα παρακολούθησε μαθήματα θεάτρου απο την Σύλβια Γιανγκ καθώς επίσης, φοίτησε και στο St Charles Catholic Sixth Form College. Ξεκίνησε να τραγουδάει απο πολύ μικρή ηλικία.

## Καριέρα

### 2007-2010: Το ξεκίνημα της μουσικής καριέρας της
Η Όρα ξεκίνησε αρχικά να τραγουδάει στο μαγαζί του πατέρα της, στο Λονδίνο, ανοίγοντας το πρόγραμμα του μαγαζιού. Το 2007, έκανε την πρώτη της επαγγελματική συνεργασία, συμμετέχοντας στο videoclip του Craig David για το τραγούδι "Awkward", ενώ το 2008, συμμετείχε ξανά σε videoclip ενός των τραγουδιών του, με τίτλο "Where Is The Love". Το 2009, πέρασε απο οντισιόν για να εκπροσωπήσει το Ηνωμένο Βασίλειο, στο Διαγωνισμό Τραγουδιού Eurovision 2009. Αρχικά, είχε επιλεγεί για να περάσει στην επόμενη φάση (εφόσον η BBC έκρινε οτι μπορεί να διαγωνιστεί) εν τέλει όμως, αποσύρθηκε οικειοθελώς, αφού αποφάσισε οτι αυτή η πρόκληση δεν είναι για αυτήν. Η μάνατζερ της, Sarah Stennett (δουλεύει επίσης για καλλιτέχνες όπως Ellie Goulding, Jessie J και Connor Maynard) ανέφερε αργότερα στην ραδιοφωνική εκπομπή HitQuarters, οτι η Όρα είχε αποφασίσει να δηλώσει συμμετοχή στην Eurovision, εφόσον πίστευε οτι ήταν μια μεγάλη ευκαιρία γι αυτήν και την καριέρα της. Λίγο αργότερα, η Stennett ήρθε σε επαφή με τον Jay Brown και την δισκογραφική εταιρία Roc Nation, μιλώντας τους για την Όρα. Τελικά, η Όρα υπέγραψε συμβόλαιο με την Roc Nation, τον Δεκέμβριο του 2009 όπου και αποφάσισε να μετακομίσει μόνιμα στις Ηνωμένες Πολιτείες Αμερικής. Την ίδια χρονιά, συμμετείχε και στο videoclip του Jay-Z για το τραγούδι "Young Forever". Το 2010, έκανε μια σύντομη εμφάνιση στο videoclip του τραγουδιού "Over" του ράπερ Drake. 

### 2011-2013: Breakthrough και Ora
Τo 2011, η Όρα ανέβασε στο YouTube ένα βίντεο, στο οποίο μιλούσε για την εργασία πάνω στο πρώτο της άλμπουμ. Αυτό το βίντεο, τράβηξε την προσοχή του DJ Fresh, ο οποίος έψαχνε τότε για μια γυναικεία νεανική φωνή. Τελικά, το πρώτο της άλμπουμ κυκλοφόρησε το 2012 όπου έγινε #1 στο UK και εκείνη την χρονιά η Ριτα ήταν η καλλιτέχνης με τα περισσότερα νούμερο #1 στη χώρα (3) και αμέσως μετά, ακολούθησε τον DJ Fresh στην περιοδεία του. Εκείνη τη χρονιά συνεργάστηκε με αρκετούς καλλιτέχνες.

Μετά απο αρκετά singles που κυκλοφόρησαν μέσα στο 2012, η έγινε γνωστό, οτι στις 28 Νοεμβρίου 2012, δύο μέρες μετά τα 21α γενέθλια της, θα εμφανιστεί ως special guest στη συναυλία για 100η επέτειο της Ανεξαρτησίας της Αλβανίας, που πραγματοποίηθηκε στα Τίρανα. Το 2013, ήταν υποψήφια στα Brit Awards.

### 2013-2018:Phoenix
Το 2013, ξεκίνησε πολύ δυναμικά για την Όρα, αφού κυκλοφόρησαν κι άλλες επιτυχίες της αλλά και νέες συνεργασίες. Το 2014,κυκλοφόρησε το ‘I will never let you down’ το οποίο γνώρισε μεγάλη επιτυχία φτάνοντας #1 στα Βρετανικά Charts. Επιπλεον συμμετείχε, στο τραγούδι της Ίγκι Αζάλια "Black Widow", το  οποίο γνώρισε τεράστια επιτυχία, φτάνοντας την τρίτη θέση στα  Αμερικανικά charts εκείνης της χρονιάς. Ανάμεσα στο πολλά singles που κυκλοφόρησαν, η Όρα κυκλοφόρησε το ‘Poison’ το οποίο είχε μεγάλη επιτυχία.Εκεινη την χρόνια το καλοκαίρι του 2015, κυκλοφόρησε ένα τραγούδι σε συνεργασία με τον Chris Brown "Body on me" και μετά λόγω πολλών προβλημάτων με την δισκογραφική της εταιρεία πήρε ένα μεγάλο διάλειμμα από την μουσική.

Στις 26 Μαΐου 2017, κυκλοφόρησε το τραγούδι "Your Song" το οποίο γνώρισε μεγάλη επιτυχία και χαρακτηρίστηκε από πολλούς ως ένα από τα καλύτερα ‘comeback’ της προηγούμενης δεκαετίας  

Στις 11 Αυγούστου 2017, συμμετείχε στο τραγούδι του Avicii "Lonely Together" από το EP *Avīci (01).*

Στις 20 Οκτωβρίου 2017, κυκλοφόρησε το τραγούδι "Anywhere",ένα τραγούδι που γνώρισε μεγαλύτερη επιτυχία από τα προηγούμενα της τραγούδια,είχε  περισσότερες από 6 εκατομμύρια πωλήσεις και πάνω από 900 εκατομμύρια streams.

Στις 5 Ιανουαρίου 2018, συμμετείχε στο τραγούδι του Λίαμ Πέιν "For You", το οποίο είχε συμπεριληφθεί αρχικά στο soundtrack της ταινίας "Πενήντα Αποχρώσεις του Γκρι: Απελευθέρωση" και στη συνέχεια στο πρώτο άλμπουμ του Λίαμ Πέιν με τίτλο *LP1*.

Στις 21 Σεπτεμβρίου 2018, κυκλοφόρησε το τραγούδι "Let You Love Me".Το συγκεκριμένο τραγούδι γνώρισε τεράστια επιτυχία και είναι ένα σημαδιακό τραγούδι στην καριέρα της. Έφτασε τα Top 10 σε περισσότερα από 20 charts. Στο Λονδίνο έφτασε #4 και έσπασε το ρεκόρ 30 χρόνων κάνοντας την Ρίτα την πρώτη γυναίκα με τα περισσότερα τοπ 10(συγκεκριμένα 13). Το τραγούδι κατάφερε να ξεπεράσει τα 1 δισεκατομμύριο στρεαμς παγκοσμίως

Τα παραπάνω τραγούδια περιλαμβάνονται στο δεύτερο άλμπουμ της με τίτλο *Phoenix*. Η Όρα ανακοίνωσε το άλμπουμ στις 18 Σεπτεμβρίου 2018 και στις 23 Νοεμβρίου του ίδιου χρόνου, το άλμπουμ κυκλοφόρησε με μεγάλη επιτυχία. Παρότι δεν έφτασε υψηλές θέσεις έχει περισσότερα από 2,7 δισεκατομμύρια στρεαμς και είναι στα τοπ 20 των άλμπουμ με τα περισσότερα στρεαμς

### 2019-σήμερα: RO3

Τον Ιανουάριο του 2019 κυκλοφόρησε το τελευταίο Single από το άλμπουμ Phoenix ‘Only Want You’ μαζί με τον αμερικανό ράπερ 6lack. Τον Μάρτιο του ίδιου χρόνου κυκλοφόρησε το R.I.P. μαζί με την κολομβιανή Anita και την μεξικανική Sofia Reyes.Τον Απρίλιο κυκλοφόρησε το ‘Carry On’ μαζί με το δημοφιλή DJ ‘Kygo’. Τέλος στις 31 Μαΐου κυκλοφόρησε το τελευταίο τραγούδι για εκείνη την χρόνια με τίτλο ‘Ritual’ μαζί με τον DJ Tiësto και Jonas Blue. Το τραγούδι γνώρισε μεγάλη επιτυχία στην Ευρώπη και έχει περισσότερα από 300 εκατομμύρια streams παγκοσμίως.Τον Σεπτέμβριο του ίδιου έτους η ίδια ανακοίνωσε ότι είχε ξεκινήσει να δουλεύει στο τρίτο της άλμπουμ και σκοπεύει να το κυκλοφορήσει μέσα στο 2021. Τον Μάρτιο του 2020 κυκλοφόρησε το ‘How to be lonely’ το οποίο έγραψε ο βρετανός τραγουδιστής Lewis Capaldi μαζί με τον Tomas Man

Τον Φεβρουάριο του 2021 η Όρα κυκλοφόρησε το EP με τίτλο Bang, που περιελάμβανε συνεργασίες με τον Imanbek και τον Γάλλο DJ Νταβίντ Γκετά.

## Προσωπική ζωή
Το 2022 παντρεύτηκε, έπειτα από έναν χρόνο σχέσης, τον Νεοζηλανδό σκηνοθέτη-ηθοποιό Τάικα Γουαϊτίτι.

## Δισκογραφία
### Aλμπουμ
*Ora (2012)
*Phoenix (2018)
*You & I (2023)

## Παραπομπές


## Εξωτερικοί σύνδεσμοι

*
*
*

Κατηγορία:Αγγλίδες τραγουδίστριες
Κατηγορία:Αγγλίδες τραγουδίστριες ποπ
Κατηγορία:Αγγλίδες ηθοποιοί κινηματογράφου
Κατηγορία:Άγγλοι με καταγωγή από το Κοσσυφοπέδιο
Κατηγορία:Κοσοβάροι